Ez a modul hozzáférhetővé teszi számodra az operációs rendszerhez adott dokumentációt, amit egy átlagos felhasználó a `man` paranccsal nézegethet. A kereséshez megadhatod a kilistázandó dokumentum pontos címét (programnevet, függvénynevet, file-nevet, stb.) vagy kérheted az összes dokumentumot, melyeknek egysoros összefoglalójában szerepel a keresendő szöveg.

Előbbi esetben leszűkítheted a keresendő dokumentumok körét egy kategóriára is. Ennek akkor van jelentősége, ha ugyanolyan nevű dokumentum több kategórában is előfordul. (Például `printf(1), printf(3)` vagy `kill(1), kill(2)`.) Az egyes kategóriák felsorolását és rövid leírását a `man(1)` dokumentumban találod meg.